Gully Boy Box Office Collection Day 8: रणवीर सिंह की 'गली बॉय' का विदेश में भी धमाका, पहुंची 100 करोड़ के करीब  
'गली बॉय' की अच्छी कमाई जारी
रणवीर सिंह हैं लीड रोल में
जोया अख्तर हैं फिल्म की डायरेक्टर
Gully Boy Box Office Collection day 8: रणवीर सिंह (Ranveer Singh) का अपने रैपर अंदाज से दर्शकों का दिल जितना जारी है. भारतीय बॉक्स ऑफिस पर 'गली बॉय' अच्छा प्रदर्शन कर रही है और अब विदेशों से भी फिल्म की कमाई को लेकर अच्छी रिपोर्ट आ रही है. 'गली बॉय (Gully Boy)' के विदेशों के बॉक्स ऑफिस कलेक्शन (Box Office Collection of Gully Boy) की बात करें तो तरण आदर्श ने ट्वीट के जरिये अच्छे संकेत दिए हैं. 'गली बॉय' विदेश में लगभग 42.70 करोड़ रुपये कमा चुकी है. इस तरह रणवीर सिंह (Ranveer Singh) और आलिया भट्ट (Alia Bhatt) की 'गली बॉय' अच्छा प्रदर्शन कर रही है और फिल्म की डायरेक्टर जोया अख्तर (Zoya Akhtar) के लिए ये अच्छी खबर है.
 
#GullyBoy is having an incredible run #Overseas... Has crossed $ 3 million in USA+Canada, while #Overseas total till Tue [19 Feb 2019] is approx $ 6 million [₹ 42.70 cr]... Breakup:
USA+Canada: $ 3 mn
UAE+GCC: $ 1.231 mn
UK: $ 430k
Australia: A$ 542k
 
रणवीर सिंह (Ranveer Singh) और आलिया भट्ट (Alia Bhatt) की 'गली बॉय' के बॉक्स ऑफिस कलेक्शन (Gully Boy Box Office Collection) को लेकर तरण आदर्श ने लिखा हैः गली बॉय विदेश में भी अच्छा प्रदर्शन कर रही है. अमेरिका और कनाडा में फिल्म 30 लाख डॉलर के आंकड़े को पार कर चुकी है. यूएई में 12 लाख डॉलर और यूके में 4,30,000 डॉलर और ऑस्ट्रेलिया में 5,42,000 डॉलर कमाए हैं. इस तरह मंगलवार तक फिल्म ने 60 लाख डॉलर कमाए यानी 42.70 करोड़ रुपये.

रणवीर सिंह (Ranveer Singh) और आलिया भट्ट (Alia Bhatt) की 'गली बॉय' के बुधवार के कलेक्शन को लेकर बॉक्स ऑफिस इंडिया डॉट कॉम ने जानकारी दी है. 'गली बॉय' ने बुधवार तक लगभग 94 करोड़ रु. कमा लिए है. गुरुवार के आंकड़े आने का इंतजार है, और उम्मीद की जा रही है कि फिलि्म 100 करोड़ रुपये का आंकड़ा पार कर सकती है. लेकिन खास यह है कि रणवीर सिंह ने अब फीस लेना बंद कर दिया है और वे सलमान खान, आमिर खान और अक्षय कुमार की तरह ही फिल्मों में हिस्सा लिया करेंगे. यानी अब वे भी सुपरस्टार्स की लीग में शामिल हो गए हैं.